CELEX: 32017R1550
Language: fi
Date: 2017-07-14 00:00:00
Title: Komission delegoitu asetus (EU) 2017/1550, annettu 14 päivänä heinäkuuta 2017, liitteen lisäämisestä talouskumppanuussopimukset vahvistavissa tai niiden vahvistamiseen johtavissa sopimuksissa määrättyjen järjestelyjen soveltamisesta Afrikan, Karibian ja Tyynenmeren valtioiden ryhmän (AKT) tietyistä valtioista peräisin oleviin tuotteisiin annettuun asetukseen (EU) 2016/1076

15.9.2017   
            
            
               FI
            
            
               Euroopan unionin virallinen lehti
            
            
               L 237/57
            
         KOMISSION DELEGOITU ASETUS (EU) 2017/1550,
   annettu 14 päivänä heinäkuuta 2017,
   liitteen lisäämisestä talouskumppanuussopimukset vahvistavissa tai niiden vahvistamiseen johtavissa sopimuksissa määrättyjen järjestelyjen soveltamisesta Afrikan, Karibian ja Tyynenmeren valtioiden ryhmän (AKT) tietyistä valtioista peräisin oleviin tuotteisiin annettuun asetukseen (EU) 2016/1076
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon talouskumppanuussopimukset vahvistavissa tai niiden vahvistamiseen johtavissa sopimuksissa määrättyjen järjestelyjen soveltamisesta Afrikan, Karibian ja Tyynenmeren valtioiden ryhmän (AKT) tietyistä valtioista peräisin oleviin tuotteisiin 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1076 (1) ja erityisesti sen 4 artiklan 3 kohdan ja 22 artiklan,
   sekä katsoo seuraavaa:
   
               (1)
            
            
               Asetuksella (EU) 2016/1076 sovelletaan markkinoillepääsyjärjestelyä sellaisista Afrikan, Karibian ja Tyynenmeren (AKT) valtioista peräisin oleviin tuotteisiin, jotka ovat tehneet sopimuksen talouskumppanuussopimuksesta tai siihen johtavan sopimuksen EU:n kanssa.
            
         
               (2)
            
            
               Euroopan unionin ja sen jäsenvaltioiden sekä SADC:n talouskumppanuussopimusvaltioiden välistä talouskumppanuussopimusta, jäljempänä ’SADC:n talouskumppanuussopimus’, on sovellettu tilapäisesti 10 päivästä lokakuuta 2016.
            
         
               (3)
            
            
               Komissiolle siirretään asetuksen (EU) 2016/1076 4 artiklan 3 kohdan ja 22 artiklan mukaisesti valta antaa delegoituja säädöksiä, jotta voidaan lisätä asetukseen liite, jossa vahvistetaan sovellettava markkinoillepääsyjärjestely tuotaessa Etelä-Afrikasta peräisin olevia tuotteita Euroopan unioniin, ottaen huomioon, että kauppa-, kehitys- ja yhteistyösopimuksen asiaa koskevat määräykset on korvattu SADC:n talouskumppanuussopimuksen asiaa koskevilla määräyksillä,
            
         ON HYVÄKSYNYT TÄMÄN ASETUKSEN:
   1 artikla
   Lisätään asetukseen (EU) 2016/1076 liite V, jossa vahvistetaan markkinoillepääsyjärjestely, jota sovelletaan Etelä-Afrikasta peräisin olevien tuotteiden tuontiin Euroopan unioniin, sellaisena kuin se on esitettynä tämän asetuksen liitteessä.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä heinäkuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 185, 8.7.2016, s. 1.
   
      LIITE
      ”
            LIITE V
            
               ETELÄ-AFRIKASTA PERÄISIN OLEVIIN TUOTTEISIIN SOVELLETTAVAT EU:N TULLIT
            
            Etelä-Afrikasta peräisin olevia tuotteita tuodaan EU:hun SADC:n talouskumppanuussopimuksen liitteessä I Etelä-Afrikan osalta esitetyn kohtelun mukaisesti, kuten sen 24 artiklan 2 kohdassa määrätään.
            Tämän asetuksen 9–20 artiklaa sovelletaan Etelä-Afrikkaan.
         ”